เปิดฟ้าส่องโลก : จดจ่อเลือกตั้งศรีลังกา
เสาร์ที่ 16 พฤศจิกายน 2562 อีกเพียง 4 วัน เราก็รู้กันนะครับ ว่าใครจะได้เป็นประธานาธิบดีศรีลังกาต่อจากนายไมตรีพาเลอะ สิริเสนา ซึ่งได้เป็นประธานาธิบดีระหว่าง พ.ศ.2558-2562 คนจีนหลายคนที่ผมรู้จักกังวลในการเลือกตั้งครั้งนี้พอสมควร เพราะถ้าผู้สมัครจากพรรคนิวเด็มโมเครติกฟรอนท์ คือนายซาจิธ เปรมาดาเซอะ ชนะ แกก็คงจะเอานายรานิล วิกรมสิงเห อดีตนายกรัฐมนตรีหลายสมัยมาเป็นนายกรัฐมนตรีอีกครั้งหนึ่ง ซึ่งนายรานิลเป็นหัวหน้าก๊กต่อต้านจีนครับ,ยุคที่นายไมตรีพาเลอะเป็นผู้นำ โครงการของจีนที่เคยลงนามไว้กับอดีตประธานาธิบดีมหินทะ ราชปักษา โดนแช่แข็งหมด โดยเฉพาะอย่างยิ่งโครงการ Colombo Port City ซึ่งถ้าสร้างเสร็จเมื่อใด ฮวงจุ้ยของกรุงโคลัมโบก็จะเปลี่ยนไปในทางพัฒนา กรุงโคลัมโบจะกลายเป็นศูนย์กลางการค้าการเดินเรือ จะรุ่งเรืองเฟื่องฟูขึ้นมาอีกครั้งหนึ่ง,ช่วงที่นายไมตรีพาเลอะเป็นประธานาธิบดี มีการปฏิบัติการจิตวิทยา โจมตีรัฐบาลและนักธุรกิจจีนที่ไปลงทุนในศรีลังกามากมาย มีการวิพากษ์วิจารณ์ว่าสิ่งที่จีนทั้งช่วยเหลือและให้ศรีลังกากู้เป็นกับดักหนี้ โดยเฉพาะท่าเรือนานาชาติที่เมืองฮัมบันโตเตอะ ซึ่งเป็นเมืองที่พี่น้องครอบครัวราชปักษาเกิดและเติบโตมา,1 ปีแรกที่นายไมตรีพาเลอะเป็นผู้นำ ยังเป็นช่วงฮันนีมูน รัฐบาลพูดอะไรประชาชนเชื่อหมด เป็นเรื่องแน่แท้อยู่แล้วครับ ที่รัฐบาลจะต้องโจมตีฝ่ายตรงข้ามที่ตัวเองเพิ่งชนะเลือกตั้งมา และก็บังเอิญที่ฝ่ายตรงข้ามได้ลงนามทั้งรับความช่วยเหลือ ทั้งกู้เงินจากจีนมาลงทุนในโครงสร้างพื้นฐานต่างๆของประเทศ,พอหมดช่วงฮันนีมูนแล้ว ประชาชนก็ตาสว่าง เพราะพวกตนได้รับความสะดวกสบายจากการเดินทางบนถนนที่ได้รับการพัฒนาจากเงินช่วยเหลือและเงินกู้ของจีน ทั้ง 9 จังหวัดของศรีลังกามีโครงการที่สร้างโดยเงินช่วยเหลือและเงินกู้ของจีน พอถึงวันนี้ ประชาชนจำนวนไม่น้อยก็เห็นความแตกต่างระหว่างความเจริญของประเทศในยุคที่นายมหินทะและในยุคของนายไมตรีพาเลอะเป็นผู้นำประเทศ,คนจีนที่ผมพูดคุยด้วยอยากจะให้นายโกตาเบอยา ราชปักษา ซึ่งเป็นน้องชายของอดีตประธานาธิบดีมหินทะ ชนะเลือกตั้ง โครงการต่างๆจะได้ดำเนินต่อ ไม่ใช่เฉพาะจีนฝ่ายเดียวนะครับ ผมเชื่อว่ารัสเซียก็อยากให้นายโกตาเบอยาชนะ เพราะทราบว่านายโกตาเบอยาเคยมีความสัมพันธ์กับประธานาธิบดีวลาดิมีร์ ปูติน ของรัสเซีย ทางด้านการช่วยกันปราบผู้ก่อการร้าย,ส่วนอินเดียซึ่งมีปัญหากับจีนในเรื่องพรมแดนทางตอนเหนือ กลัวอิทธิพลจีนในศรีลังกา จึงไม่อยากจะให้นายโกตาเบอยาซึ่งสนิทกับจีนและรัสเซียชนะ เพราะกลัวตัวเองจะโดนขนาบทั้งทางด้านเหนือ (ติดกับจีนและปากีสถาน) และด้านใต้ (ศรีลังกาในอิทธิพลจีน-รัสเซีย),ตัวละครสำคัญอีกประเทศหนึ่งก็คือปากีสถาน ผู้อ่านท่านคงทราบนะครับว่าปากีสถานกับอินเดียมีความขัดแย้งรุนแรงในแคชเมียร์ เกิดอะไรขึ้นมา จีนต้องช่วยปากีสถานอยู่แล้ว เพราะจีนกับปากีสถานสนิทกันถึงขนาดมีกรอบความร่วมมือระเบียงเศรษฐกิจจีน-ปากีสถาน (CPEC) เชื่อมปากีสถานกับซินเจียง ปากีสถานทำให้ซินเจียงมีทางออกทะเลด้านมหาสมุทรอินเดีย,ความใฝ่ฝันปรารถนาของจีนคือ การเป็นผู้ทรงอิทธิพลใน 2 มหาสมุทร ทั้งมหาสมุทรแปซิฟิกและมหาสมุทรอินเดีย จีนมีแผ่นดินที่ติดกับมหาสมุทรแปซิฟิกด้วยตัวเองอยู่แล้ว ส่วนมหาสมุทรอินเดียจีนก็อาศัยพึ่งพาศรีลังกา บังกลาเทศ และเมียนมา การที่จีนมุ่งมั่นกับระเบียงเศรษฐกิจจีน-ปากีสถาน ที่มีจุดเริ่มต้นที่เมืองคาสือหรือคัชการ์ของซินเจียงไปสิ้นสุดที่ท่าเรือกวาดาร์ในปากีสถาน ทำให้จีนมีอิทธิพลในมหาสมุทรอินเดียทางด้านนี้ด้วย,นายรานิล วิกรมสิงเห ว่าที่นายกรัฐมนตรีของนายซาจิธ เปรมาดาเซอะ ใกล้ชิดกับสหรัฐฯและอินเดีย แต่ในช่วงที่นายไมตรีพาเลอะเป็นประธานาธิบดี ซึ่งแกสนิทกับสหรัฐฯและอินเดียเหมือนกัน ประชาชนพบว่าไม่มีการพัฒนาอะไรมากมายเลยครับ.,นิติการุณย์ มิ่งรุจิราลัย,songlok1997@gmail.com, 
เสาร์ที่ 16 พฤศจิกายน 2562 อีกเพียง 4 วัน เราก็รู้กันนะครับ ว่าใครจะได้เป็นประธานาธิบดีศรีลังกาต่อจากนายไมตรี พาเลอะ สิริเสนา ซึ่งได้เป็นประธานาธิบดีระหว่าง พ.ศ.2558-2562 
เลือกตั้งศรีลังกา,ไมตรีพาเลอะ สิริเสนา,นายกรัฐมนตรี,ซาจิธ เปรมาดาเซอะ,เปิดฟ้าส่องโลก,นิติการุณย์ มิ่งรุจิราลัย,ประธานาธิบดีศรีลังกา